OСНОВНА ШКОЛА ″БРАНКО ЋОПИЋ″

**ПРИПРЕМА ЗА ОБРАЗОВНО – ВАСПИТНИ РАД**

Разред: **ДРУГИ** ПРЕДМЕТ: СВЕТ ОКО НАС

|  |  |
| --- | --- |
| Ред. бр. наст. једи. | 1. |

|  |
| --- |
| НАСТАВНА ЈЕДИНИЦА**: УЗВИШЕЊА, УДУБЉЕЊА И РАВНИЦЕ** |
| ОБРАЗОВНО-ВАСПИТНИ ЗАДАЦИ:   * Препознавање и именовање различитих облика рељефа * Дефинисање рељефа и облика рељефа * Моторичко представљање вербалних садржаја |

|  |  |
| --- | --- |
| **ТИП ЧАСА**   1. **Обрада** 2. Утврђивање 3. Обнављање 4. Систематизација 5. Вежбање 6. Практичан рад 7. Провера | НАСТАВНА СРЕДСТВА  Уџбеник, карта Србије, креде у боји |
| ОБЛИЦИ РАДА   1. **Фронтални** 2. **Индивидуални** 3. Групни 4. У паровима 5. .................... | НАСТАВНЕ МЕТОДЕ  Илустративно демонстративна,вербална |
| Образовни стандарди: 1ПД.1.6.1. | |

Т О К Ч А С А

|  |
| --- |
| **Уводни део: ................ минута**  Уводна активност игровног карактера: „прављење рељефа“. Ученици заузимањем одређеног положаја телом представљају облике рељефа који су приказани на шеми. Тако ће ученици који стоје са подигнутим рукама представљати планину, они који клече – брдо, они који чуче – брежуљак, а они који леже – равницу. Удубљења ће ученици такође представити држањем за руке правећи мањи (за бару) и већи круг (за језеро), док ће река бити представљена колоном ученика који се крећу са постављеним рукама на рамена ученику испред себе. Сваки облик рељефа ученици својим телима треба да поставе на одређеном месту како је приказано на шеми. Док ученици формирају облике узвишења и удубљења наставник коментарише и уводи их у наставну јединицу која их очекује. |

:::

|  |
| --- |
| **Главни део: ...... минута**  Тематска дискусија на тему *Удубљења, узвишења и равнице* из уџбеника на страни 8 и 9 и вођена дискусија о облицима рељефа и водама у околини (учитељ може да исто нацрта и на табли). Повезивање са оним што су ученици приказивали својим телима. Именовање датих облика рељефа и читање и тумачење њихових назива у уџбенику. Уочавање на илустрацији из уџбеника делова неког узвишења. Повезивање са деловима тела ученика који су представљали узвишење. Прављење разлике између броја ученика који су представљали бару и броја ученика који су представљали језеро. Напоменути и то да постоје још већа удубљења од бара и језера (мора).  *Ученици записују у својим свескама:*  **Земљиште у нашој околини није свуда исто- негде је равно, негде узвишено, удубљено. Једном речју, то су облици рељефа.**  **Узвишена земљишта се разликују по висини- планине су највишље,затим брда па брежуљци. Свако узвишење има подножје, стране и врх.**  **Равна земљишта називају се равнице.**  **Удубљена земљишта су обично испуњена водом: баре,потоци, реке, језера и најдубље је море.** |
| **Завршни део:......минута**  Низом кратких питања проверава се да ли су ученици усвојили основне појмове и разумели разлике међу њима (шта је рељеф, које врсте узвишења постоје, које делове имају узвишења, итд.). Ученицима се може дати и задатак да у свесци нацртају узвишење и обележе његове делове: врх, страну и подножје. Онима који не могу сами да се снађу дати готов прилог.  *Запиши називе делова узвишеља приказаног на цртежу.* |